*Калиев А.М.*

з.ғ.к., Алматы гуманитарлық-экономикалық университетінің "ИСиОДД" кафедрасының доценті

*Айтжан Б.Е.*

з.ғ.к., Қайнар Академиясының

Құқықтану кафедрасының доценті

**Халықаралық спорт құқығының өзекті мәселелері**

**\***

**Actual problems of international sports law**

Халықаралық спорт құқығы – жалпы мемлекетаралық дене шынықтыру және спорт тарихи-педагогикалық және құқықтану білімдердің арнайы саласын қамти отырып, дене шынықтыру туралы ғылымның маңызды бірлігі болып табылады. Оның оқыту пәніне – адам қоғамының өмір сүруінің әртүрлі кезеңдерінде дене шынықтыру мен спорттың пайда болуының, орнығуының және дамуының жалпы заңдылықтары жатады.

Халықаралық спорттық құқықты халықаралық жария құқықтың қалыптасқан саласы ретінде қарастыру үшін, құқық жүйесін салаларға бөлуге елеулі негіз болып табылатын, оның реттеу пәні мен реттеу әдістерін анықтау қажет.

Халықаралық құқықта құқықтық реттеудің пәні болып, мемлекеттік-құқықтық сипатқа ие мемлекетаралық (мемлекеттер арасындағы қатынастар; мемлекеттер мен тәуелсіздік үшін күресіп жатқан ұлттар арасындағы қатынастар) және мемлекетаралық емес қатынастар (мемлекеттер мен мемлекетаралық ұйымдар арасындағы, халықаралық ұйымдар арасындағы, бір жағынан халықаралық ұйымдар, бір жағынан – жеке немесе заңды тұлғалар арасындағы мемлекетаралық емес қатынастар). Осындай қатынастардың пайда болуы туралы біз, адамның физикалық жәе рухани жетілуінің, халықаралық спорттық әріптестіктің нығаюының құралы ретінде спорттың дамуы мақсаты болып табылатын, XIX ғасыр соңында қалыптасуымен және әріқарай Халықаралық спорттық қозғалыс (ХСҚ) ретінде дамуымен байланыстыра айта аламыз. Осыған байланысты біз ХСҚ қалыптасу жылдарында пайда болған құқықтық реттеудің айтарлықтай ерекше пәнінің бөлінуі жөнінде айтуымызға болады. Халықаралық спорттық қызмет бүгінгі таңда келесідей негізгі бағыттарды қамтиды:

- жалпы құзыретті халықаралық ұйымдардың қатысуы, мысалы Біріккен Ұлттар Ұйымы, Еуропа Кеңесі және т.б.;

- арнайы халықаралық спорттық ұйымдарды, олардың ұлттық спорттық құрылымдармен өзара әрекеттесуін қоса алғанда, ұйымдастыру және олардың қызметі;

- халықаралық спорттық қатынастарда,ы мемелкеттердің, спортшылардың және басқа да ішкі субъектілердің қызметі;

- халықаралық спорттық сайыстар мен басқа да спорттық-көрсетілім шараларын ұйымдастыру және өткізу;

- спорт аясындағы халықаралық еңбек қатынастары;

- халықаралық салықтыөқ қатынастар;

- спорттық сақтандыру және медицина;

- спорттағы қылмыстылықпен күресудегі халықаралық ынтымақтастық;

- жалпылық допингке қарсы саясат;

- халықаралық спорттық өнеркәсіп саласындағы коммерциялық қызмет;

- халықаралық хабар таратумен, олимпиадалық таңбалармен және т.б. байланысты интеллектуалдық меншікті қорғау;

- халықаралық спорттық дауларды реттеу.

Бұл тізім, сөзсіз, толық тізім болып табылмайды. Бірақ аталған тізілімдемедегі бағыттармен, халықаралық спорттық құқықтың реттеу пәнінің нақты көрінісі айқындалып тұрғандықтан, олардың біртектілігі мен ерекшеліктерін айтуға болады.

Халықаралық-құқықтық реттеудің әдістері болып, халықаралық-құқықтық нормаларды жүзеге асыруғы тән тәсілдер мен құралдардың жиынтығы түсініледі.

Құқықтық реттеудің әдістері императивтік және диспозитивтік болып бөлінеді. Халықаралық спорттық құқықтың, оның реттеу пәнінде көлбеулік(теңдікке негізделген) және тік (басқару-бағыныштылық тұрпаттағы қатынастар) орын алатындықтан, әдістері өз кезегінде тармақталады. Мысалы, тыйым салу және міндеттеу әдістері допингке қарсы күресте қолданылады, ал рұқсат ету әдісі халықаралық трансферттер сұрақтарын шешуде қолданылады. Сонымен қатар, реттеу пәнінің халықаралық белгісін ескерсек, жалпы халықаралық құқықтағы сияқты, халықаралық шарттар және әдет-ғұрыптар қолданылады.

Құқықтың әрбір саласы, оның өзіндік ерекшеліктерін білдіретін ерекше құқықтық реттеу әдістеріне ие. Олардың ерекшеліктері келесі белгілермен сипатталады: құқықтық қатынастардың қатысушыларының құқықтық жағдайымен, құқықтық қатынастардың мазмұнымен, заңи фактілердің құрам ерекшеліктері, жауаптылық ерекшеліктері.

Сонымен халықаралық спорттық құқықта келесі арнайы әдістерді бөліп көрсетуге болады: халықаралық спорттық ұйымдарды құру; мемлекеттің және ұлттық спорттық ұйымдардың құзыреттерінің шектерін анықтау және оларды халықаралық спорттық ұйымдарға беру; халықаралық спорттық аядағы субъектілердің әрекетінің нәтижесінде қос мүддеге де ықпал ету; халықаралық арбитраж арқылы халықаралық спорттық коллизияларды шешуді процессуалдық-құқықтық реттеу; спортшыларды әлеуметтік қорғау және материалдық қамтамасыз ету; халықаралық спортта және халықаралық өнеркәсіпте салауатты бәсекелестікті қамтамасыз ету. Бұл, ХСҚ әрекет етуін тиімді қамтамасыз етуге бағытталған құқықтық реттеу әдістерінің толық тізімі емес екендігі шүбәсіз.

Халықаралық құқық әртүрлі элементтерден тұратын, айтарлықтай күрделі заңи құрылымды білдіреді. Халықаралық құқықтың «Конституциясын» оның негізгі қағидалары – әмбебап сипатқа ие және жоғарғы заң күшіне ие халықаралық құқықтың негізін қалаушы бастапқы нормалары құрайды. Біріккен Ұлттар Ұйымының 1970 ж. Жарғысына сәйкес, мемлекеттер арасындағы достық қарым-қатынас пен ынтымақтастыққа қатысты халықаралық құқықтың қағидалары туралы Декларация, «Декларацияда қамтылған Жарғының қағидалары, халықаралық құқықтың негізгі қағидалары болып табылатындығын» тікелей көрсетеді. ХСҚ жалпымен мойындалған қағидалардан келесі қағидалар көбірек қолданылады:

- адамның құқықтары мен негізгі бостандықтарын сыйлау қағидасы;

- мемлекеттер арасындағы ынтымақтастық қағидасы;

- халықаралық міндеттемелерді адал орындау қағидасы.

ХСҚ өзінің, сөзсіз, арнайы қағидалары бар. Кез-келген адамның спортпен, дене шынықтырумен айналысуға, денсаулығын қорғауға құқығымен байланысты қағидалары, мысалы, нәсілінен, жынысынан, дінінен, саяси және басқа сенімдерінен тәуелсіз, ұлттық және халықаралық тұрғыда, өмір сапасын жақсарту факторы ретіндегі спортпен, дене шынықтырумен айналысуға тең мүмкіндіктерінің болуы қағидасы. Халықаралық спорттық қозғалысты дамытуға қатысты қағидалар, атап айтсақ: спорттық қозғалыстың барлық бағыттарын барлық шаралармен жетілдіру, спорттық жоғарғы жетістіктердің дамуын мадақтау; әлемдегі жаппай спорттың дамуын қолдау; спорттық қозғалысты қолдаудағы мемлекеттің жоғары рөлі, халықаралық және ұлттық мемлекеттік емес ұйымдардың арасындағы, спорт саласындағы даму және жетілдіру бойынша құрылымдарды құруды қоса алғанда, тығыз байланыс. Жаттықтыру және сайыстық саладағы халықаралық қатынастарды реттейтін қағидалар, оның ішінде жалпыға танымал қағида «fairplay» - әділ ойын ережелерін сыйлау және сақтау. Әрине, бұл да халықаралық спорттық құқықтың барлық қағидалары емес.

Жалпыұлттық денешынықтырулық-спорттық ұйымдар шет мемлекеттердің спорттық ұйымдарымен қатынастарда халықаралық спорттық ұйымлдармен бекітілген, мемлекеттердің халықаралық шарттарымен бекітілген регламенттер мен талаптарды сақтайды.

Мемлекеттің аумағында халықаралық денешынықтырулық-спорттық ұйымдар, халықаралық денешынықтырулық-спорттық ұйымдардың филиалдары мен өкілдіктері құрылуы мүмкін. Ұллтық денешынықтырулық-спорттық ұйымдарының заңдармен белгіленген тәртіпте өз қызметтерін жүзеге асыруға шетел азаматтарын, азаматтығы жоқ адамдарды тартуға, сондай-ақ шет елдерден және халықаралық ұйымдардан, шетел азаматтарынан, азаматтығы жоқ адамдардан алынған ақша құралдарына және басқа да мүлікке өзбетінше билік етуге құығы бар. Халықаралық денешынықтырулық-спорттық ұйымдардың органдарының және олардың мемлекет аумағында қызметін жүзеге асыратын құрылымдық бөліктерінің органдарының құрамына мемлекеттәк және муниципалдық лауазымдарды, мемлекеттік қызмет және муниципалдық қызметтің лауазымдарын атқаратын тұлғалар кіреді.

Мемлекет аумағында тұратын шетел азаматтары және азаматтығы жоқ адамдар, халықаралық спорттық жарыстарға шығаитын ұлттық құрама командалардың құрамында шығуды қоспағанда, заңмен қарастырылған денешынықтырумен және спортпен айналысуға құқықтың барлық көлемін пайдалана алады.

Құқықтық ғылым құқық жүйесін объективті шындық ретінде қарастырады. Ғылыми негізделген, сауатты құрылымдалған құқықтық жүйе заңның дамуына ықпалын тигізеді, іс-шараларға бағыт беретін құрал болып табылады.

Объективті негізі бола тұра (қоғамдық қатынастар) бұл жүйе юриспруденция ғылымдарының еңбектерінде ғылыми түсінік алады. Заманауи халықаралық құқықтың ерекшелігі болып халықаралық өмірдің нақты жағдайында бөлек автономды салаларды бөлу процесі. (секторлер) Халықаралық экономикалық, халықаралық коммерциялық, халықаралық банктік, халықаралық теңіздік, теңіз балық аулау, халықаралық экологиялық, халықаралық космостық, халықаралық дипломатиялық және консульдік, халықаралық гуманитарлық, халықаралық қылмыстық құқық және т.б. болып табылады. Сонымен қатар, барлық халықаралық құқықтық реттеудің жалпыланған субъектісі – олардың субъектілерінің халықаралық қатынастары – оның әрбір саласында жалпыланған құқықтық реттеу пайда болады [1].

Халықаралық құқықтық саланы қалыптастыру халықаралық құқықтың субъектілер арасындағы көп қырлы және көп образды қарым-қатынастан туындаған объективті процесс.

Топтық қарым-қатынастардың сапасын реттеу үшін кейбір салаларда және халықаралық құқықтық салаларда салалық, спецификалық принциптер қажет болды. Халықаралық құқықтық салалардың пайда болуы халықаралық-құқықтық стандарттық және оның негіздерінің жүйелі қалыптасуымен түсіндіріледі.

Құқық салалары объективті түрде жинақталып, ғылыммен нақтыланады. Заманауи халықаралық құқықтың пайда болуы мен арнайы топтық нормалардың дамуы үшін үш объективті фактор қажет.

1. Адамның қажеттілігінен туындаған халықаралық өмірдегі жаңа қоғамдық қарым-қатынастың пайда болуы.
2. Барлық халықаралық қауымдастықтың мүддесі үшін мемлекеттік қауымдастықтың берілген бұл ортада орнатылған қоғамдық қарым-қатынастардың қызығушылығы.
3. Осы саладағы құқықтық тәртіптің орнатылуы және мемлекетпен мақұлдануы.

Спорт адам қызметіндегі жалпыға танымал сала. Қарқынды дамып спорт физикалық тұрғыда және рухани мәдени қоғамда ойып тұрып өз орнын алды. Қоғамдық маңызы қарқынды өсуде.

Қазіргі таңда спорт жалпыға ортақ құндылық болып есептеледі. Спорттың дамуы БҰҰ-да талқылануда. Олар көп елдердің конституциясында, саяси партиялық бағдарламада орны бар. Спорттық адамның мүмкіншіліктерін қозғалтатын қызмет түрінде үлкен қоғамдық маңызы бар қызмет түрі. Спорт саласында материалдық қаржы ресурстары бар. Спорт саласында банктік қызмет сияқты халықаралық деңгейде спецификалық құқықтық түсінік пен сапалы бақылау қажет. Заманауи спорт – күрделі, әлеуметтік-экономикалық жүйе, заң қадағалайтын әртүрлі мінезді қоғамдық қарым-қатынас [2].

Халықаралық спорттың құқық халықаралық спорттық қызметте қалыптасатын қоғамдық қарым-қатынаста реттейтін бірлескен норма мен ережелер жүйесі өз алдына Халықаралық спорттық қызмет мынадай негізгі бағыттарды қамтиды:

1. Жалпы құзыреттілігінің халықаралық ұйымдардың қатысуы, мысалы, БҰҰ, Еуропа кеңесі және т.б. халықаралық спорттық қозғалыстар, ХСҰ-ң қызметі мен мекемелері, соның ішіндегі МОК, құрылымдарын қосқанда;
2. Халықаралық спорттық қарым-қатысындағы спортсмендер мен басқа ішкі субъектілер, мемлекеттердің және ХСҰ-ның қызметтері;
3. Халықаралық спорттық жарыстарды ұйымдастыру мен өткізу, оның ішінде Олимпиада ойындары, сондай-ақ халықаралық спорттық іс-шаралар, конференциялар, зерттелетін тақырыптарға симпозиумдер өткізу;
4. Халықаралық еңбектік және оған қатысты спорттық бизнестегі қарым-қатынастар, соның ішінде кәсіби спорт, атап айтқанда спорт саласындағы еңбек ресурстарының халықаралық қозғалысы, халықаралық трансферт, жалға алу, спортшының (тренердің) бір клубтан екінші клубқа көшуі, сонымен қатар спорттық агенттердің халықаралық қызметі;
5. Спорт саласындағы халықаралық материалдық қолдау және шетелдік инвестиция;
6. Спорт индустриясында халықаралық коммерциялық қызмет, сонымен қатар спорттық заттарды туристік мазмұнда шығаратын біріккен мекемелер олардың халықаралық сатылымы;
7. Спорт саласындағы халықаралық құқықтық күзеттің интеллектуалды жеке қарым-қатынасы, сауда маркасы құқығы, спорттық-олимпиадалық таңбалар, спорттық шараларға радио және телеқұқығы;
8. Спорт саласындағы халықаралық салық қатынастары;
9. Травмалар, халықаралық спорттағы медициналық сақтандыру;
10. Әлемдік антидопингтік саясат, халықаралық спорттық қозғалыстағы допингке қарсы іс-әрекет.
11. Спорттық қарым-қатынастағы қылмыспен күрес халықаралық ынтымақтастық;
12. Халықаралық спорттық ұрыстарды реттеу;
13. Тағы да басқа ағымдағы мәселелер;

Көрсетілген тізім толық емес, ол кеңейтіліп өзінен басқа да халықаралық спорттық қызметтің түрлері мен бағыттарын қамту мүмкін.

Барлық айтылған бағыттар өзінің біркелкілігімен ерекшеленеді. Қоғамдық байланыстардың органикалық кешені әртүрлі субъектілермен және спорттық қызметтің аумағында көрсетілген. Ол – халықаралық спорттық құқықтық реттеу пәні.

Халықаралық спорттық қатынастар өзінің мінезіне қарай біркелкі емес. Олар мемлекет ішінаралық қатынастар соның ішінде әртүрлі халықаралық (шетелдік) мысалы, (трансферттер) шетелдік спорт клубтарға ойыншыны сату немесе әртүрлі мемлекеттік мекемелер мен азаматтар арасындағы мәмілелер, сондай-ақ мемлекет аралық билік қатынастары (мысалы, халықаралық спорт саласындағы қылмысқа қарсы ынтымақтастық). Мұндай біркелкі емес халықаралық спорттық құқықтық қатынастар ең алдымен оларға қатысты субъектілердің ерекшелігімен анықталды [3, 74 б].

Халықаралық спорттық қызметтің құқықтық табиғаты мен құрылымын ескере отырып, аталған қарым-қатынастардың ерекшелігін органикалық комплекс ретінде көре отырып, халықаралық спорттық қарым-қатынастарды екі аспектіден қарауға болады. Біріншісі – құқықтық білімнің үдерісінің ұстанымы. Екіншісі– халықаралық спорттық құқықтың қалыптасуының объективті негіз ретінде.

Бірініші жағдайда халықаралық спорттық құқық ғылыми тұрғыда зерттелмейді, ХСҚ нормативтік кешенінде объективті шынайы құқық жүйесінде зерттеледі.

Екінші жағдайда әлеуметтік факторлардан туындаған құқықтық нормалардың мазмұны болып ең бірінші қоғамдық қарым-қатынасқа жеңіл бөлінеді.

Пәнге реттеуші әсер әртүрлі реттеу әдісінен іске асырылады. Алайда реттеу әдісінің мәселелері ресейлік халықаралық – құқықтық әдебиеттерде толық өңделмеген. ХСҚ халықаралық, ұлттық спорттық іс-шаралардың, спортшыны басқа да субъектілердің тәртібіне мақсатты бағытталған ықпал жасайды.

Сондай-ақ, халықаралық құқықтық нормаларды біріктіру әдісін, ішкі құқықтық жағдайдың конвергенциясын, ішкі құқыққа халықаралық құқық нормаларының кіріктірулерін айтуға болады.

Халықаралық спорттың құқықтық нормалардағы бұрыннан келе жатқан әдістерді ерекше атауға болады. ХСҚ нормаларды, басқа нормалар сияқты, ішінаралық тыйым салу, міндеттеме немесе рұқсат ету сияқты ұстанымы болуы мүмкін. Спорттық салаларда бар, онда спорттық қатынастарда тыйым салу немесе міндеттемелейтін әдістерді реттейді. (Мысалы, допинг қабылдаудың алдын алу, спорт саласындағы дискриминациямен күрес) және керісінше ХСҚ-ға субъектілердің ерікті өз пікірін білдіретін салалар бар. (мысалы, халықаралық трансфорт сұрақтарын шешімін табу, дене шынықтыру, сауықтыру және спорттық заттар мен техникаларды экспорттау, импорттау). Бұл әдістердің үйлесімділігі аз қолданылады [4, 29 б].

* Спорттық нақты функцияларды есепке алу – саяси, экономикалық, коммерциялық, сондай-ақ тәрбиелік, білімдік, ғылымдық, ақпараттық, редуктивтік, реабилитациялық, насихаттық, әлеуметтенуі
* Спорттық жүйе мен денешынықтырудың адамның жан-жақты дамуына, салауатты өмір салтын ұстануды халыққа бекіту, жан-жақты дамуды қалыптастыру, әртүрлі әлеуметтік жағдайдағы адамдарға әртүрлі спорт түрлерімен шұғылдану үшін жағдай жасау, аурудың алдын алу, жаман әдеттен және құқық бұзушылықтан арылуын қамтамасыз ету.
* Физикалық тәрбиені басқа да тәрбиемен (ойлау, еңбек және т.б) байланыстыру.
* Өз денсаулығына және физикалық жағдайына адамның жауапкершілігін арттыру.
* Спорт саласындағы адамның құқығы мен бостандығын қамтамасыз ету.
* Халықаралық спортта, спорттық бизнесте, спорттық өндірісте бәсекелестікті ынталандыру.
* Халықаралық спорттық салада зияткерлік қабілет құқығын сақтау.
* Халықаралық жарыстарға, спорттық қызметте ең жоғарғы нәтижеге жету үшін сапалы дайындықты қамтамасыз ету.
* Спортшылардың материалдық және әлеуметтік қорғауды қамтамасыз ету.
* Жаттығу дайындықтары мен спорттық іс-шараларды өткізу және ұйымдастыруда қауіпсіз шараларын қамтамасыз ету.
* Спорт қызметінде денсаулыққа зиян келген кезде қалыпқа келтіру, спорттық травмалар мен кәсіби аурулардың салдарын қайта қалыпқа келтіру.
* Допинг қолдануға қарсы жұмыс атқару, допингтік бақылау, іс-шаралардың толық стартты жағдайда дұрыс өтуін қадағалау.
* Халықаралық спорттық құқықтық тәртіпті қолдау, соның ішінде спорттық келіспеушіліктерді реттеу – халықаралық спорттық арбитраж.

Айтып отырған әдістердің көпшілігі жалпы құқықтық әдістерді (тыйым салт, рұқсат ету, басымдық және т.б), құқықтық саланың барлығында қолданылатын және басқа да бөлігі – салааралық (мысалы, шарттық және т.б), арнайы топтық салалар, халықаралық-құқықтық сала кешенін көрсетіп отыр. Сонымен, ХСҚ жеке болып танылу керек. Олар халықаралық спорттық құқықта жалпы әдістерді толықтырады [5, 81 б].

Жалпыға төмендегі халықаралық спорттық құқықтық әдісін жатқызуға болады:

* МСД жүйесі сақталатын, халықаралық спорттық ұйымдардың тағайындау әдісі, соның ішінде олимпиадалық комитет федерациясы, басқарудағы манополизммен қорғау әдісі.
* Халықаралық спорттық саладағы субъектілердің екі жақты мүддесіне ықпал ететін бағыттар.
* Достық пен халықаралық қауымдастықты орнату.
* Халықаралық спорттың әдеп ережесін есепке алу, сақтау.

ХСҚ-ға қатысты әдістерді басқа нормативті кешенді халықаралық құқыққа қатысты әдіспен ажырата білу керек.

Ең соңында ХСҚ-ны барлық халықаралық спорттық қоғамының жұмыс әдісі ретінде қарауға болады.

Халықаралық құқық пен халықаралық спорттық құқық алдында халықаралық-құқықтық реттеу механизмінің тиімділігін арттыру мәселесі тұр. Дұрыс таңдаған әдіс (әдістер) жақсы нәтижені көрсеткіштерді қамтамасыз етеді.

Сіздердің көзқарастарыңызбен қазіргі таңда пәнді нақтылап және халықаралық спорттық құқықты, құқықтық құрылымдарды интеграциялауын қалыптастыру кезеңінде тұр деп қарастырып мынадай анықтама берулеріңіз керек [6, 99 б].

Халықаралық спорттық құқықты міндеттелген байланысқан нормалық жүйе деп біліп және осы нормалардың бұзылуына жауапкершілік артатын, өзінің арнайы әдісі, принциптері мен негіздері бар халықаралық спорттық қызмет деп түсіну қажет. Сондай-ақ халықаралық қатынастарды реттейтін халықаралық қауымдастықтың қызығушылығын танытатын топтың жалпы халықаралық құқықтық жүйеде бөлініп шығуы белгісі автономияға ие екенін аңғартады.

Халықаралық спорттық қызметтің туындаған сұрақтары қозғайтын әрбір елдің ішкі заңнамалары халықаралық спорттың құқықтық тәртіптің нығаюына ықпал жасау керек.

Сонымен қатар, ХСҚ ұлтаралық және ішкі мемлекеттік спорттық қатынастарды реттеуде бақа да нормативті кешендермен ынтымақтасады, сонымен, қоғамдық қатынастардағы нақтыланған топтардың кешенді құқықты реттеу туралы сөз қозғалды.

Бұл анықтама халықаралық спорттық құқықтық түсініктің барлық атрибуттарын қамтиды, бірақ сипаттамасы қабылдауға қиынға соғады (күрделі). Оқыту мақсатында қысқаша анықтама қолдануға болады: халықаралық спорттық құқық дегеніміз халықаралық спорттық салада жинақталған қатынастарды реттейтін жалпы заманауи халықаралық құқықтық арнайы нормалар жүйесі. Халықаралық спорттық құқық – заманауи халықаралық құқықтың ең негізгі құрылымдарының бірі болып саналады. Халықаралық қоғамдық құқықты қамтитын мемлекетаралық қатынастарды және халықаралық жеке құқықтарды, жеке адамдар арасындағы қарым-қатынастарды және ұйымдар арасындағы қарым-қатынастарды реттейді. ХСҚ спорттық құқықтық қарым-қатынастарды реттейтін, ұлттық заңнамалар мен халықаралық құқықтардың нормаларын біріктіреді [7, 101 б].

Соңғы кезде заманауи құқық теориясына қатысты құқық иерархия жүйесінің бар туралы екіжақтылық пікірі байқалады. Осы көзқарастан спорттық құқық ұлттық құқық норма ретінде интеграцияланған білім ретінде қаралады. ХСҚ табиғаты қарстыра келе оның интеграциялық мінезін де назар аудару керек. Бұл жүйелік ұлттық құқық төңірегіндегі жүйеліліктен ерекшеленеді. Халықаралық спорттық қатынастардың біркелкі еместігі және олардың субъектілері өз алдына автономды пән ретінде бірігуіне кедергі жасамайды, себебі оның негізі – халықаралық спорттық сала.

Соңғы жылдары халықаралық спорттық құқық қарқынды дамуда. Себебі спорт – ең ірі қаржы салым көзі және үлкен саясат. Спорттық сайыс кезінде спортшыларға психологиялық қысым жасалу өрлеуде. Сонымен қатар, құқық, қаржы және технологиялық мәселелер спорт саласында спорттық сайыстарды ұйымдастырушылар арасында қиындықтар туғызады. Осындай спорттық сайыс негізіндегі іс-әрекеттер арқасында біреулер бизнес жасап отыр. Осындай келіспеушіліктер негізінде ұлттық және халықаралық сот жүйесіне спорттық қақтығыстар негізінде сот шешімін шығаруға тура келеді [8, 43 б].

Қазір спорттық менеджмент спортшының тағдыры мен жалақысына бей-жай қарамауға, сонымен қатар өз тарапынан спортшылардың да өз құқықтарын, өзінің шарттарын айта алады. Осы және басқа да қарым-қатынастар сапалы құқықтық реттеуді талап етеді. «Өтінім» жоғары болған сайын, құқықтық спорт нормасы (стандарт) осы салада келіспеушілік жағдай туғысбас үшін нақты болу керек.

Жалпы халықаралық құқық жүйесінде кешенді құқықтық білімнің – ХСҚ – келесі жағдайларды шешуге көмегін тигізеді:

* Халықаралық спорттық басқару жүйесіндегі қозғалыстарда оптимальді басқаруды, мақсаттылықты сенімділік береді.
* Осы жүйенің ұзақ мерзімді бағдарламаларды дайындауға жағдай жасады.
* Нақты құқық негізінде өз көзқарасын білдіруге, нақтылауға, халықаралық спорттық қызметтің принциптері мен негізгі нормалары іс-жүзінде өмірде жүзеге асыруға.
* Халықаралық спорттық қатынастарды құқықтық реттеу мен ұлттық спорттық заңнамаларды қамту.
* Жалпы халықаралық нормативті – құқықтық массивті жүйелеу, кодтау, құқықтық реттеудегі олқылықтарды реттеу. Бұл ХСҚ мен құқықтың құрылымдарды жаңалау мен толықтыруға мүмкіндік береді.
* Ескерту, келіспеушілік туған жағдайда халықаралық спорттық келіспеушіліктердің шешілмеуіне ықпал жасау.
* ХСҚ ғылыми концепциясының дамуын қоса келе актуальді халықаралық спорттық-құқықтық мәселелерді шешу жолдарын табу.
* Құқық ЖОО-да мемлекеттік, коммерцияның құрылымдарда жұмыс жасайтын мықты кадрларды дайындауға ықпал жасау, дене шынықтыру және спорт саласында оқитын студенттік құқықтық білім беруді қолға алу.
* Сонымен, замануи халықаралық құқық даму үстінде, тамырын кеңге жайған және халықаралық салада қоғамдық қатынастарды нығайту. Халықаралық спорттық құқық өзінің шығу тарихымен мазмұнын ерекшелейді. ХСҚ халықаралық спорттық қатынастарға келіп тіреледі.

Құқық саласы ретінде жүйелілік ХСҚ-ға тиісілі. Барлық материя атомнан тұратындықтан, ең бірінші болып халықаралық спорт құқығының элементі болып норма табылады. (лат. norma – ереже, үлгі) [9, 89 б].

ХСҚ-ның құрамына кіретін нормалар логикалық жүйеде құрылу тиіс, негізі болып ХСҚ-ның дамуы, қалыптасуын құрайтын принциптер кіру керек.

Құқық принциптері ХСҚ-ның барлық материясына енеді. Институт – реттілік негізіндегі құрылған қоғамдық қатынастарды топтастырған норм қағидалары.

Халықаралық спорттық құқық – құқықтың білімділік комплекс тәрізді бір-бірімен байланысқан – норм, институт, субинституттан құрылған бір тұтас ішінара ұйымдасқан жүйе.

Негізгі принциптермен бірге құқықтық реттеу пәні – Халықаралық спорттық қызмет бірге жүреді. Ол табиғатынан әртүрлі категорияларды бір механизмге жинайды.

ХСҚ жүйесі – объективті құбылыс. Бұл дегініміз, әртүрлі факторлар мен терең, экономикалық, мәдени, ұлттық қысым арқасында пайда болады. Сонымен қатар, бұл мемлекеттер бұл жүйенің дамуын басқара алмайды деген ұғым емес. Әрбір мемлекет өз тарапынан ХСҚ жүйесінің қалыптасуына өз үлесін қосады. Көптеген ХСҚ институттары мен субинституттары дамыған елдердің қолдауымен – жетекші спорт державалық мемлекттердің бөлек топтарының саналы әсерінен пайда болған. Сондай-ақ ХСҚ-ның дамуы күшеюде. ХСҚ құрылымына барлық институттар кіреді. ХСҚ құрамында материалды (субинституттар) институттар мен процессуалды институттар; ХСҚ-ға түгелімен немесе аралас (әртүрлі халықаралық құқық саласынан тұратын); құрылтайшылық реттеуші және қорғаушы институттар бар. Халықаралық олимпиадалық қозғалысқа қатысты, МПС негізі болып МОК нормативтік актілері, әмбебап және императивті нормалар болып табылады. МОК спорт олимпиадасының әлемдік министрлігінің механизмі болып есептеледі. Соның ішінде МОК жүйесі мен нормативті актілеріне реттілік қажет [10, 87 б].

ХСҚ-да нормативті комплекс бар (мысалы, Европалық Одақ). Сонымен, ХСҚ құрамына екі жақты халықаралық спорттық қатынастарды реттейтін көптеген нормалар, институттар, субинститтуттар кіреді.

ХСҚ жүйелілік нормаларын халықаралық құқық үлгісі негізінде жалпы және ерекше (арнайы) бөлімге бөлуге болады. Жалпы бөлімге нормалар, барлық халықаралық спорт қатынастарын реттеуімен қамтитын қатынастар жатса, ерекше бөлімге – тек нақты сұрақтар, халықаралық спорт қатынастары, топтары, срездер жатады.

ХСҚ-ның жалпы бөліміне:

* ХСҚ принциптері;
* ХСҚ-ның құқықтық жағдайы;
* Халықаралық спорт қатынастарының, мемлекеттердің құқықтық статусы;
* ХСҚ субъектісі ретінде ұлттық спорт ұйымдарының құқықтық жағдайы;
* ХСҚ-ның жеке субъектілері, спортшының, тренерлер мен сот төрағасының статусы.

ХСҚ-ның ерекше бөліміне келесі институттар жатады, олар:

* Халықаралық спорт қозғалысының ішіндегі еңбек және әлеуметтік қатынастарды халықаралық реттеу;
* Ұйымның құқық негіздері мен халықаралық спорт жарыстарын өткізу;
* Спорт қатынастарындағы интеллектуалды жекеменшіктің халықаралық-құқықтық қорғау;
* Спорт шеңберіндегі халықаралық салық қатынастарын реттеу;
* Халықаралық спорт қоғамындағы допингке қатысты істі реттеу;
* Спорт саласындағы қылмысқа қарсы халықаралық реттеу;
* Халықаралық спорттық дауларды шешу, қайта қарауды реттеу;

Сонымен, ХСҚ түпкі тамырында халықтық құқық актілері мен халықаралық актілеріне (халықаралық жеке құқықтық және халықаралық қоғамдық актілерді қоса) ие.

Халықаралық құқықтық норманың көлемі үнемі көбеюде. ХСҚ күрделеніп және тармақталып барады. Халықаралық спорттық құқықта кемшіліктер байқалады, оның «жұмсақтығы» және «жетілмегені». Бұл спорт саласындағы еңбек ресурсының халықаралық қозғалысына, халықаралық трансфертті, жалға алуды және басқа да бір клубтан бір клубқа спортшының көшуі (тренердің) спорт агенттерінің халықаралық қызметі, халықаралық – құқық принциптерінің, құрылымдылық кемшіліктері, көпжақты механизмдерге қатысты [11, 201 б].

ХХ ғасыр соңғы он жылдығы мен ХХІ ғасыр басында халықаралық спорт қозғалысындағы бөлек сұрақтарға қатысты пәнді енгізу мемлекеттер мен МСО-ның күш салғаны сезіледі. Бірінші кезекте допингті қолдануға ХСҚ мәселелер туралы сөз жүреді. Сонымен, МСО мен мемлекеттер халықаралық спорт қатынастарын реттеуде арнайы халықаралық құқық нормалар мен институттар ең тиімді жүйе болып табылатынына саналы түрде құптайды.

Сонымен, ХСҚ үнемі уақыт талабына сай қажеттілікке байланысты өрен отырып даму үстінде.

ХСҚ-ның даму динамикасы бірқалыпты емес. Дамудың ең маңызды факторы болып, ХСҚ-ның унификация нормаларының даму тенденциясы болып табылады.

Мұның барлығы және тағы басқасы халықаралық спорт құқықтарын ең маңызды қолданысқа ие «құқық бөлімі» болып және оны терең зерттеуді, белсенді үгіттеуіне, дамуына әкеліп соғады.

**Әдебиеттер тізімі**

1 Понятие и значение слова «субъект международного спортивного права» // Материал научной электронной библиотеки – <https://elibrary.ru/item.asp?id=21729043>

2 Қазақстан-2030 Стратегиясы – ел дамуының 2030 жылға дейінгі кезеңге арналған стратегиялық бағдарламасы – <http://el.kz/kz/news/archive/content-1218>

3 Гостев Р.Г.Спорт и законодательство. – М., 2018. – 96 с.

4 Харвин Б. Барлығы да олимпиадалық ойындар туралы. – М.ФиС, 2014. – 114 б.

5 Ивонин Б.А. Дене мәдениеті қызметкерлерінің серігі. – М.: ФиС. 2011ж. – 89 б.

6 Бриллиантова А.М., Кузин В.В., Кутепов М.Е.Международный спортивный арбитраж. – М., 2016. – С. 97.

7 Кузмах В.С. Дене мәдениеті, спортының әлеуметтік-экономикалық мәселелері. – М.: Просвешение, 2013 ж. – 132 б.

8 Романов А.О. Халықаралық спорттық қозғалыс. – М. ФиС, 2010 ж. – 114 б.

9 Поваль В.И. Халықаралық спорттық бірлестіктер, туристік ұйымдар. – М. ФиС., 2014 ж. – 63 б.

10 Анықтама олимпиадалық жұлдызлар. – М. ФиС, 2014 ж. – 217 б.

11 Спортивное право: перспективы развития. II Международная научно-практическая конференция, Москва, 2016 г. Часть 1: Материалы конференции / Сост. Д.И. Рогачев, М.А. Прокопец. М., 2017. – 132 б.